Täna on siis see päev, kus minagi sain oma tänavuse esimese jõulukingituse kätte. Hoiatan ette, kinke/pilte on PALJU! Sest pakk oli suur ja küllalt raske   Mis sealt siis kõik välja tuli? Kõige pealt oli Seletuskiri   Lisaks vihjele, mis reetis peakingituse olemuse ja kiskus suu muigele, olid seal küljes kõrvarõngad. Seni kui mina kirja lugesin, puistasid pakki Pesamuna ja Sipsik. Pakist tuli välja suur kommipakk, mis oli Pesamuna poolt enne kui mina pakisisu laialiharutamisega, ohhetamise ja ahhetamisega lõpuni jõudsin juba ka lahti kistud. Siis jäid vist näppu teepakid, mis oli meile kui teejoodikuist perele väga meeldiv üllatus ja küünal, mis kuulub ju igati  jõuluaja juurde. Järgmisena leidis endale (vähemalt nii ta arvas) üllatuse Sipsik - lahe ripats! Nüüd pääsesin mina ka pakile lähemale, sest igaühel oli juba midagi näpus. Keerasin paberist välja lõngatoki: pehme, karvase ja väga ilusat okolaadipruuni värvi. Jess! Kui juba vihje lubas põnevat asjakest, siis lõng lisas kindlust, et lisaks on see asi ka mulle sobiva väljanägemisega. Ja siis ta tuli - MUHV! Jaa, just Muhv sai muhvi   Ilusa, pealt pruuni, seest rohelise, palmikukeerude, pärlite ja tikandiga. Ja mis peamine, sooja (kahe kihi vahel ilmselt vatiin, otstes soonikud)   Väha lahe!    Ja nüüd pildid (NB! iga pildi all on suurem pilt!):          Kift aksessuaar, onju! Sobib ideaalselt minu rohelise (noh pildil ta paistab pigem pruunikas) mantli juurde. Salasõber kirjutas oma seletuskirjas, et ehk leian kasutusvõimaluse ning lõngatokk ongi lisatud, et saaksin midagi "praktilisemat" teha. Tegelikult on asi nii, et olen ise ka muhvi peale mõelnud  (jajaa, just oma varjunime silmas pidades, et võiks pulli teha ju). Ja teiseks on mu mantlil nii ebamugavad väikesed taskud, et kinnastes käed sinna ei mahu ja ega pole ilus ka käed taskus käia. Nii et kui kunagi tuleb külm ja lumine talv, siis raudselt võite mind kelgumäe ääres käed mõnusalt muhvi sees soojas seismas näha!    Ja siis veel pilt kõrvarõngastest ja ripatsist (jälle klikitav):      Kõrvarõngastega on selline asi, et auke mul pole ja ehteid ma suurt ei kanna, aga need on nii meeldivad ja sobiks ideaalselt mu suvestiili ja -riietuse juurde, et ma päris tõsiselt kaalun kõrvaaukude tegemist     Ja siin klikkides lähemalt ka küünal, mis kaaa on väga ilus (väga ilus kuld-pruun värv ja sametine  paabulinnu sabasule muster).      Nii et jällegi üks äärmiselt tore, meeliülendav kingitus. Tuju on mega ja see õige jõulutunne tuli ka peale. Suur aitäh Sulle, kallis MM (UPS! SS ju tegelikult   )          Õige vastus: Sala Sõber = vardakeerutaja